กองทุนแอสเซทพลัสสตาร์กำไร10%
บลจ.แอสเซทพลัส โชว์บริหารกองทุน ASP-STAR กำไรตามเป้า 10% ชนะดัชนี MSCI All Country World ถึง 16%
10 เม.ย. 2555

บลจ.แอสเซทพลัส โชว์บริหารกองทุน ASP-STAR กำไรตามเป้า 10% ชนะดัชนี MSCI All Country World ถึง 16% 
นางลดาวรรณ เจริญรัชต์ภาคย์ กรรมการผู้จัดการ บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ตัวเลขทางเศรษฐกิจสหรัฐที่ส่งสัญญาณฟื้นตัวและการแก้ปัญหาวิกฤติหนี้ยุโรปที่ชัดเจนมากขึ้น ส่งผลให้ตลาดหุ้นทั่วโลกรวมถึงหุ้นสหรัฐปรับตัวดีขึ้น ประกอบกับประสิทธิภาพการใช้กลยุทธ์การคัดเลือกหลักทรัพย์จึงส่งผลให้กองทุนเปิดแอสเซทพลัสสตาร์ (ASP-STARS) เป็นกองทุนผสมลงทุนหุ้นที่เป็นรู้จักทั่วโลกบริหารเข้าเป้ามีกำไร 10% ภายในเวลา 11 เดือน 
ทั้งนี้ กองทุนได้รับซื้อคืนหน่วยลงทุนอัตโนมัติให้ผู้ลงทุนจำนวน 2 ครั้ง เป็นเงิน 1 บาทต่อหน่วย โดยครั้งแรกในวันที่ 28 ก.พ.2555 และในวันที่ 2 เม.ย.2555
นอกจากนี้  กองทุนยังชนะดัชนีชี้วัด MSCI All Country World  ถึง 16% ตั้งแต่ 28 เม.ย.2554-2 เม.ย.2555 ผลตอบแทนของดัชนีชี้วัดอยู่ที่ประมาณลบ 6% บริษัทจึงเตรียมเปิดขายกองทุนเปิดแอสเซทพลัสสตาร์ 2 (ASP-STARS2) ในช่วงครึ่งหลังของเดือนเม.ย.นี้